აიაჰუასკა
აიაჰუასკა, აგრეთვე ცნობილი როგორც იაჯე (yagé) — ენთეოგენური ნაყენი, დამზადებული Banisteriopsis caapi-ს ლერწამისგან, ხშირად კომბინაციაში სხვადასხვა მცენარეებთან ერთად. სასმელი გამოიყენება ტრადიციულ სულიერ მედიცინაში, ცერემონიებში ამაზონის ჯუნგლების ადგილობრივი მოსახლეობის მიერ. მრავალი მათგანი ამბობს, რომ მისი გამოყენებით ღებულობს ინსტრუქციებს პირდაპირ მცენარეებისგან და თავად მცენარის სულებისგან. აიაჰუასკა პირველად იქნა აღწერილი ადგილობრივი საზოგადოების გარეთ ადრეულ 1950 წელს ჰარვარდის ეთნობოტანიკოსის რიჩარდ ევანზ შულტესის მიერ, მან შეისწავლა ადგილობრივი საზოგადოება ვინც იყენებდა მას წინასწარმეტყველებისა და მკურნალობის მიზნით. იგი შეიძლება შერეული იქნას Chacruna -ს ან Chagropanga -ს ფოთლებში, დიმეთილ ტრიპტამინის (შემოკლებით დმტ - DMT) შემცველობის მცენარის ნაირსახეობებში. უკვე ცნობილია, რომ რაღაც ეფექტი შეიძლება იგრძნობოდეს მხოლოდ ქააპის ლერწმის მოხმარების შედეგად, მაგრამ ეს დმტ-ს შემცველი მცენარეები (როგორიცაა მაგალითად ფსიქოტრია - Psychotria) რჩება უმოქმედო როდესაც ისმევა მონოამინოქსიდაზის ინჰიბიტორის (შემოკლებით მაოი - MAOI) წყაროს გარეშე, როგორიცაა ბ. კააპი (B. caapi). ნადუღი ცნობილია სხვა უამრავი სახელითაც (იხილეთ ქვემოთ).